news_article: Oulu,
  17. 3.
  (STT)
  
  Helsingin Jokerit kävi keskiviikkona Oulussa hakemassa ensimmäisen voittonsa jääkiekon SM-liigan puolivälieräsarjassa Oulun Kärpistä loppulukemin 2–5 (2–2, 0–2, 0–1). Kärpät johtaa nyt ottelusarjaa voitoin 2–1.
  – Olen erittäin tyytyväinen taistelevaan peliimme ja joukkueen moraali on säilynyt muutenkin hyvänä. Saimme pomminvarmasti kauteen ainakin pari päivää jatkoa, sanaili Jokereiden valmentaja Hannu Jortikka ottelun jälkeen.
  Ottelun juoni tuli selväksi heti alkuhetkistä lähtien. Jokerit iski avausmaalin vain minuutin ja 12 sekunnin pelin jälkeen, kun Jan Latvala ampui ylivoimalla siniviivan pinnasta kiekon kärppävahti Niklas Bäckströmin selän taakse.
  Muutenkin Jokerit vei ottelua, ja Kärpät yritti pyristellä perässä. Kärpät nousi ennen erän puoliväliä tasoihin Janne Pesosen läpiajosta, mutta pari minuuttia ennen taukoa oli jälleen Jokereiden vuoro iskeä. Yhden ottelun pelikieltonsa kärsinyt kultakypärä Glen Metropolit löi kiekon maaliin suoraan ilmasta Latvalan syötöstä, ja Jokerit johti 2–1. Kärpät kuitenkin taisteli vielä kerran lukemat tasoihin, sillä erää jäi jäljelle vain kahdeksan sekuntia, kun Petr Tenkrat survoi maalinedustalta kiekon verkkoon.
  Jokerit ratkaisi toisessa erässä
  Toisessa erässä Jokerit oli selvästi parempi joukkue. Timo Vertala ja Pierre Claude Drouin iskivät maalin mieheen, ja Jokerit johti viimeiselle erätauolle lähdettäessä täysin ansaitusti 4–2. Kärpät pääsi jauhamaan toisessa erässä peräti neljään otteeseen ylivoimalla, mutta oululaisten tehot olivat täysin hukassa.
  Toinen erä oli kaiken kaikkiaan Kärppien heikoin puolivälieräsarjassa. Oululaisilla jäi käytännössä kaikilla osa-alueilla parantamisen varaa. Jokereiden maalissa pelannut Pasi Häkkinen selvisi urakastaan jopa helpolla. Kolmannessa erässä Jokereiden Jussi Pesonen huiputti oululaispuolustuksen vielä kertaalleen, ja Kärpät antautui lopullisesti.
  – Yhtäkkiä tästä on vaikea mitään jäätävää analyysiä tehdä. Meillä näyttää olevan sellainen luulo, että voitamme vaikka pelaamme vähän heikommin. Tänään saimme opetuksen, että asiat eivät näin mene, mietti Kärppien valmentaja Kari Heikkilä.
  Kärppien ilta oli murheellinen myös siinä mielessä, että kultakypärä Jari Viuhkola loukkaantui toisessa erässä. Lähentäjälihaksen vammasta kärsivän Viuhkolan pelaamisesta seuraavassa kohtaamisessa perjantaina Helsingissä ei ollut keskiviikkona varmuutta.
  – Todennäköisesti Marko Jantusen (nivusvamma) kausi päättyi tänään, totesi puolestaan Jokereiden luotsi Jortikka.
  
  
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19 E20 E21 E22 E23
events: game result penalty goal goal penalty goal goal goal penalty penalty penalty penalty penalty goal penalty penalty penalty goal penalty penalty penalty saves saves
events: Helsingin Jokerit kävi hakemassa voiton Oulun Kärpistä loppulukemin 2–5 (2–2, 0–2, 0–1). Jokerit iski avausmaalin vain minuutin ja 12 sekunnin pelin jälkeen, kun Jan Latvala sai ylivoimalla kiekon kärppävahdin selän taakse. Kärpät nousi ennen erän puoliväliä tasoihin Janne Pesosen kiekosta. Pari minuuttia ennen erätaukoa Glen Metropolit löi kiekon maaliin Jan Latvalan syötöstä, ja Jokerit johti 2–1. Ensimmäistä erää jäi jäljelle vain kahdeksan sekuntia, kun Kärppien Petr Tenkrat toi lukemat tasoihin. Toisessa erässä Timo Vertala ja Pierre Claude Drouin iskivät maalin mieheen, ja Jokerit johti 4–2. E8 Kolmannessa erässä Jokereiden Jussi Pesonen maalasi 5-2. Jokereiden maalissa pelannut Pasi Häkkinen ylsi 33 torjuntaan.
events: Kärpät
events: Jokerit
events: 2–5 0–1 1–1 1–2 2–2 2–3 2–4 2–5
events: 2–2 0–2 0–1
events: power play
events: power play
events: Kimmo Lotvonen Jan Latvala Janne Pesonen Tomek Valtonen Glen Metropolit Petr Tenkrat Timo Vertala Sami Lepistö Markus Kankaanperä Pekka Saarenheimo Timo Vertala Mikko Myllykoski Pierre Claude Drouin Mikko Kalteva Pierre Claude Drouin Ari Vallin Jussi Pesonen Jan Latvala Antti Aarnio Jussi Pesonen Niklas Bäckström Pasi Häkkinen
events: Petri Pakaslahti
events: Sakari Palsola Kimmo Lotvonen
events: Jan Latvala Tomek Valtonen
events: Brad Smyth
events: Martti Järventie
events: Tommi Turunen
events: home guest home guest guest home guest guest guest home guest home guest guest guest home guest guest home guest home guest
events: Kärpät Jokerit Kärpät Jokerit Jokerit Kärpät Jokerit Jokerit Jokerit Kärpät Jokerit Kärpät Jokerit Jokerit Jokerit Kärpät Jokerit Jokerit Kärpät Jokerit Kärpät Jokerit
events: 1.06 1.12 8.07 13.04 18.19 19.52 22.2 24.05 26.11 29.26 30.24 30.24 31.25 36.46 39.03 41.41 47.02 52.57 57.33 59.46
events: 2 2 2 2 2 2 2 2 2 2 2 2+10 2
events: 27 33